Isaac Kleiner

**SPOILER ALERT!**Tolesnė informacija atskleidžia žaidimo siužeto detales
Šis straipsnis nėra pilnas, jūs galite prisidėti jį papildydami

**Isaac Kleiner** (liet. *Izaokas Klaineris*) yra vienas iš Black Mesos katastrofos išlikusių mokslininkų. Half-Life 2 žaidimo pradžioje jis padeda Gordonui persikelti į vietą tarp jo laboratorijos ir Rytų Black Mesos. Isaac'as labai prisidėjo kuriant teleportacijos bei tarpdimensines keliones leidžiančias technologijas. Žaidimo eigoje tampa net vienu iš pasipriešinimo lyderių, taip pat, kaip ir lyderiu mokslininkų komandoje.

## Biografija

Iki Black Mesos Kleiner'is dirbo Masačusetso Technologijų Institute ir ten buvo vienas iš Gordon'o Freeman'o dėstytojų. Panašu, jog jiedu ten ir pradėjo savo draugystę, Kleiner'is buvo sužavėtas Gordon'o gabumais. Vėliau, kažkuriuo metu Kleiner'is įsidarbino Black Mesos tyrimų centro C sektoriuje, kuriame atlikinėjo visokius bandymus. Ten jis sutiko Eli Vance bei Barney Calhoun. Būdamas mokslininku jis tapo ganėtinai populiaru ir net pateko ant žurnalo „Popular Scientist“ viršelio, kur apie jį rašyta straipsnyje "Next level of quantum physics" (liet. *Kitas kvantinės fizikos lygis*). Taip pat parašė knygą „From Here to There in Under a Second“ (liet. *Nuo čia iki ten greičiau nei per sekundę*), kuri veikiausiai yra apie teleportacijas.

Kuomet Freeman'as parodė susidomėjimą dirbti Black Mesoje, Kleiner'is rekomendavo jį Civiliniam Įdarbinimo Skyriui, o prie įdarbinimo sėkmės dar prisidėjo ir Gordon'o patirtis Insbruko Universitete. Šitaip Kleiner'is užtikrino, kad Freeman'as gautų darbą laboratorijoje vietoj jo konkurentės Judith Mossman. Dirbdamas Black Mesoje, Kleiner'is varžėsi su Arne Magnusson dėl dotacijos.

Sprendžiant iš aptiktų dokumentinių laiškų kopijų, rašytų kalke, Isaac'ui iki Black Mesos katastrofos teko dirbti ir administracinius darbus. Kai kurie laiškai gauti nuo L.M. arba skirti kitiems darbuotojams, kaip pavyzdžiui Barney Calhoun'o paskyrimas užduočiai "Blue Shift", išsiųstas 200- gegužės 9 d. arba L.M. laiškas skirtas Colette Green, dėl jos užduoties apsikeičiant Xen kristalą. Kleiner'is taip pat užėmė Hazardous Environment (liet. *Pavojingos* *aplinkos*) skyriaus vadovo arba instruktoriaus pareigas, kaip matoma Hazard Course Training Schedule (liet. *Pavojaus kurso treniruotės darbotvarkėje*), kurį Gina Cross išsiuntė Colette'i Green ir ten pamini Kleiner'į kaip numatytą instruktorių Colette'i atliekant pareigas Hazardous Materials Handling (liet. *Pavojingų medžiagų tvarkyme*), kuris turėjo įvykti gegužės 9 d., vėliau perkeltas į birželį, tačiau taip ir neįvykęs dėl Black Mesos katastrofos. Kleiner'is puikiai sutarė su dauguma savo kolegų, nors Richard'as Keller'is žaidimo „Half-Life: Decay“ pradžioje pareiškia nesuprantantis, ką gero Kleiner'is mato Freeman'e.

Po Black Mesos katastrofos jis pajėgia išsigelbėti ir kažkuriuo metu po visų įvykių atvyksta į City 17, kuriame prisideda formuojant pasipriešinimo grupę. Beįžengiant į City 17, jo kolega Eli netenka kojos, po to kai padedant Kleiner'iui perlipti tvorą, jį užpuola Bullsquid. Jau būdamas tame mieste įkuria slaptą laboratoriją miesto užkaboriuose, "Northern Petrol" bendrovės patalpų apačioje, tačiau palaiko ryšį su kitais savo bendražygiais, kurie dirba Rytinėje Black Mesoje, įskaitant ir tuo metu augančią Alyx Vance. Tam, kad užtikrintų laboratorijos saugumą ir Combine jos nepastebėtų, Barney'is įsidarbino civilių apsaugos tarnyboje kaip slaptas agentas. Kažkuriuo metu Kleiner'is užbaigė konstruoti teleportacijos įrangą ir išbandė ją su kate, tačiau viskas baigėsi jos mirtimi, kas paskatino Kleiner'į toliau tobulinti šią technologiją. Jis taip pat prisijaukino headcrab'ą (galimai mot. lyties), kurį pavadino Lamarr; iš jos buvo atimtas prigimtinis agresyvumas ir tapo nepavojinga. Vis dėlto, Barney negali jos pakęsti. Kai Alyx paaugo, ji kartu su Kleiner'io ir Barney'io pagalba padėjo paprastiems gyventojams pasprukti nuo Combine, pasinaudojant požeminio geležinkelio infrastruktūra.

## Vaidmuo siužete

#### Half-Life 2

Kartu su savo bendražygiais Alyx Vance, Eli Vance, Barney Calhoun ir dar keletą kitų Kleiner'is sudaro kovos prieš Combine svarbiausią ašį. Sename apleistame sandėlyje, esančiame City 17, jis įkūrė slaptą laboratoriją, kurioje kartu su Eli Vance surinko ir pajungė teleportacijos technologiją, leidžiančią beveik akimirksniu nusigauti iš Kleiner'io laboratorijos į Eli priklausančią Rytų Black Mesos laboratoriją, esančią už kelių mylių ir atvirkščiai. Savo laboratorijoje Isaac'as laiko Lamarr'ą – headcrab'ą, kurį jis pavertė nepavojingu ir dabar laiko savo augintiniu. Kai Barney'is sutinka Gordon'ą Freeman'ą traukinių stotyje, jis apie tai praneša Kleiner'iui, kuris prašo Gordon'o keliauti link jo laboratorijos. Deja, Barney'is nepasako kur tiksliai yra Kleiner'is, todėl Freeman'as beveik yra sučiumpamas vietinių patrulių, nuo kurių visai netrukus išvaduoja Alyx Vance ir ši nuveda Gordon'ą į Kleiner'io laboratoriją.